**E L Ő T E R J E S Z T É S:**

**a nem közművel összegyűjtött háztartási szennyvíz begyűjtésére kiírt pályázatról**

Előterjesztést előadja: Csorba József polgármester

Előterjesztést készítette: Nagy Attiláné és Molnár Krisztián Imre ügyintézők

**Tisztelt Képviselő-testület!**

Nick Község Önkormányzatának a nem közművel összegyűjtött háztartási szennyvíz begyűjtésére vonatkozó kötelező közszolgáltatásról szóló szerződése **2020. május 31-én lejárt.** A feladatellátásra **ajánlattételi felhívást** kell kiírni és Vállalkozási Szerződést kell kötni a leendő nyertes Vállalkozóval.

A közszolgáltatás az Önkormányzatok részére kötelező feladat, ezért a pályázatot **2020. július 1. és a 2025. június 30. közötti időszakra** írják ki.

Az ajánlatkérést az alábbi 9 közszolgáltató részére küldtük meg, melyek az alábbiak:

1. Hepi HP Kft. (9792 Bucsu, Rohonczi u. 34.)
2. Lenti Hulladékkezelő Kft. (8960 Lenti, Templom tér 9.)
3. Zalavíz Zrt. (8900 Zalaegerszeg, Deák Ferenc u. 3-5/C. lph. 4.)
4. Kőszegi Városüzemeltető és Szolgáltató Nonprofit Kft. (9730 Kőszeg, Rajnis u. 9.)
5. Szabó Norbert egyéni vállalkozó (9600 Sárvár, Cukorgyári u. 9.)
6. Pannonvíz Zrt. Kapuvári Üzemmérnökség (9330 Kapuvár, Fürdő u. 1.)
7. Vasi JA-SA Kft. (9935 Szőce, Petőfi Sándor u. 7.)
8. Kalamár Trans Kft. (8998 Vaspör, külterület hrsz. 023/27.)
9. Lacisped Kft. (8513 Mihályháza, Dózsa György u. 2/A.)

Kérem a tisztelt Képviselő-testületet, hogy döntsön arról, hogy a nem közművel összegyűjtött háztartási szennyvíz begyűjtésére kiírt ajánlattételi felhívás alapján, az összességében legkedvezőbb ajánlatot adó vállalkozót, a ………………… hirdesse ki nyertesnek, és hatalmazza fel a polgármestert a Vállalkozási Szerződés aláírására.

Nick, 2020. június 17.

**Határozati javaslat:**

**Nick Község Önkormányzatának képviselő-testülete a nem közművel összegyűjtött háztartási szennyvíz begyűjtésére kiírt kötelező közszolgáltatás pályázatra beérkezett vállalkozók ajánlatait mérlegelte, a beérkezett ajánlatok közül az** **összességében legkedvezőbb ajánlatot** **adó** **………........ vállalkozó ajánlatát hirdeti ki nyertesnek.**

**A Képviselő-testület felhatalmazza a polgármestert a 2020. július 1. és a 2025. június 30. közötti időszakra szóló kötelező közszolgáltatási szerződés aláírására.**

**Felelős:**

**Csorba József polgármester**

**Dr. Kiss Julianna jegyző**